**ROMÂNIA**

**JUDEŢUL SATU MARE**

**CONSILIUL JUDEŢEAN**

**Proiect de hotărâre nr. \_\_\_\_\_din data\_\_\_\_\_\_\_\_\_\_**

**privind încheierea unui act adiţional la Acordul de parteneriat în vederea pregătirii proiectului**

**”Cloud Regional Nord-Vest”**

Consiliul Județean Satu Mare,

având în vedere Referatul de aprobare nr. \_\_\_\_\_\_\_\_\_\_\_\_\_\_\_\_\_\_\_ al președintelui Consiliului Județean Satu Mare, anexat prezentului proiect de hotărâre,

ținând seama de

- Adresa Consiliului Județean Cluj nr. 11581/15.03.2024 înregistrată la registratura Consiliului Județean Satu Mare cu nr. 6607/15.03.2024,

- Hotărârea Consiliului Județean Satu Mare nr. 6/2023 privind aprobarea încheierii Acordului de Parteneriat în vederea pregătirii proiectului ”Cloud Regional Nord-Vest”, cu modificările și completările ulterioare,

în conformitate cu prevederile art. 173 alin (1) lit. e) și f), alin. (7) lit. c) și cele ale art. 182 alin. (4) coroborat cu cele ale art. 139 alin. (3) lit. f) din O.U.G. nr. 57/2019 privind Codul administrativ, cu modificările și completările ulterioare,

în temeiul prevederilor art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E:**

**Art. 1** Se aprobă încheierea unui act adițional la Acordul de Parteneriat în vederea pregătirii proiectului ”Cloud Regional Nord-Vest”, prin care se adaugă Județul Cluj ca Partener nr. 7 în cadrul Acordului de parteneriat încheiat între Serviciul de Telecomunicații Speciale, Județul Bihor, Județul Bistrița Năsăud, Județul Maramureș, Județul Satu Mare și Județul Sălaj, în vederea implementării, în parteneriat, a unui proiect de utilitate publică, cu finanțare din fonduri externe nerambursabile, prin Programul Regional Nord-Vest 2021-2027, având ca obiectiv dezvoltarea și administrarea unui Cloud Regional în Regiunea Nord-Vest, conform *Anexei* care face parte integrantă din prezenta.

**Art. 2** Se împuternicește Președintele Consiliului Județean Satu Mare, dl. Pataki Csaba, ca în numele și pentru UAT Județul Satu Mare să semneze actul adițional la Acordul de Parteneriat prevăzut la art. 1, prin care se adaugă Județul Cluj ca Partener nr. 7, în scopul implementării proiectului ”Cloud Regional Nord-Vest”.

**Art. 3** Cu ducerea la îndeplinire se încredințează Președintele Consiliului Județean Satu Mare, dl. Pataki Csaba și Direcția Dezvoltare Regională din cadrul Aparatului de specialitate al Consiliului Județean Satu Mare.

**Art. 4** Prezenta hotărâre se comunică Președintelui Consiliului Județean Satu Mare, dl. Pataki Csaba, Direcției Dezvoltare Regională din cadrul aparatului de specialitate al Consiliului Județean Satu Mare, Serviciului de Telecomunicații Speciale, Județului Bihor, Județului Bistrița Năsăud, Județului Maramureș, Județului Sălaj și Județului Cluj.

**Satu Mare, \_\_\_\_\_\_\_\_\_\_\_\_2024**

**INIŢIATOR:**

**PREŞEDINTE,AVIZEAZĂ:**

**Pataki Csaba SECRETAR GENERAL AL JUDEŢULUI,**

**Crasnai Mihaela Elena Ana**

Red. Tehn. R.A.L../Exemplare 5

**ROMÂNIA**

**JUDEŢUL SATU MARE**

**CONSILIUL JUDEŢEAN**

**CABINET PREŞEDINTE**

**Nr.\_\_\_\_\_\_\_\_\_\_\_\_\_\_\_\_\_\_\_**

**REFERAT DE APROBARE**

**privind încheierea unui act adiţional la Acordul de parteneriat în vederea pregătirii proiectului**

**”Cloud Regional Nord-Vest”**

Serviciul de telecomunicaţii speciale (STS) intenționează să realizeze un proiect cu finanțare din fonduri externe nerambursabile prin Programul Regional Nord-Vest 2021-2027. Proiectul vizează dezvoltarea și administrarea unui Cloud Regional în regiunea Nord-Vest, motiv pentru care a fost aprobată, inițial, încheierea unui Acord de Parteneriat cu județele Bihor, Bistrița Năsăud, Cluj, Maramureș, Satu Mare și Sălaj prin Hotărârea Consiliului Județean Satu Mare nr. 6/2023.

Prin Adresa Consiliului Județean Cluj nr. 11581/15.03.2024 înregistrată la registratura Consiliului Județean Satu Mare cu nr. 6607/15.03.2024 ni se aduce la cunoștință că și Județul Cluj dorește să se implice în acest proiect, aderând la Acordul de parteneriat care se va modifica în acest sens.

Prin Acordul de Parteneriat semnat de județele amintite mai sus, se creează cadrul de colaborare dintre parteneri în vederea realizării proiectului de dezvoltare și administrare a unui Cloud Regional în regiunea Nord-Vest.

Proiectul ”Cloud Regional Nord-Vest” este unul de utilitate publică, prin implementarea sa urmărindu-se satisfacerea interesului cetățenilor în raport cu administrațiile publice prin optimizarea funcționării acestora prin prisma unor criterii ca: reducerea necesității de deplasare a cetățenilor, scăderea timpilor necesari pentru furnizarea serviciilor către cetățeni, scăderea impactului economic asupra sistemului administrativ public județean, asupra bugetului național și implicit asupra cetățenilor contribuabili.

Luând în considerare cele de mai sus,

În temeiul prevederilor art. 182 alin. (2) din Ordonanța de urgență nr. 57/2019 privind Codul administrativ, cu modificările și completările ulterioare,

**INIŢIEZ:**

**proiectul de hotărâre privind încheierea unui act adiţional la Acordul de parteneriat**

**în vederea pregătirii proiectului ”Cloud Regional Nord-Vest”**

**INIŢIATOR:**

**PREŞEDINTE,**

**Pataki Csaba**

Red. Tehn. R.A L../Exemplare 5

**ROMÂNIA**

**JUDEŢUL SATU MARE**

**CONSILIUL JUDEŢEAN**

**DIRECŢIA DEZVOLTARE REGIONALĂ**

**Nr.\_\_\_\_\_\_\_\_\_\_\_\_\_\_\_\_\_\_\_**

**RAPORT DE SPECIALITATE**

**privind încheierea unui act adiţional la Acordul de parteneriat în vederea pregătirii proiectului**

**”Cloud Regional Nord-Vest”**

Serviciul de telecomunicaţii speciale (STS) intenționează să realizeze un proiect cu finanțare din fonduri externe nerambursabile prin Programul Regional Nord-Vest 2021-2027. Proiectul vizează dezvoltarea și administrarea unui Cloud Regional în regiunea Nord-Vest, motiv pentru care a fost aprobată încheierea unui Acord de Parteneriat cu județele Bihor, Bistrița Năsăud, Cluj, Maramureș, Satu Mare și Sălaj prin Hotărârea Consiliului Județean Satu Mare nr. 6/2023.

Prin Adresa Consiliului Județean Cluj nr. 11581/15.03.2024 înregistrată la registratura Consiliului Județean Satu Mare cu nr. 6607/15.03.2024 ni se aduce la cunoștință că și Județul Cluj dorește să se implice în acest proiect, aderând la Acordul de parteneriat care se va modifica în acest sens.

Prin Acordul de Parteneriat semnat de județele amintite mai sus, se creează cadrul de colaborare dintre parteneri în vederea realizării proiectului de dezvoltare și administrare a unui Cloud Regional în regiunea Nord-Vest.

Proiectul ”Cloud Regional Nord-Vest” este unul de utilitate publică, prin implementarea sa urmărindu-se satisfacerea interesului cetățenilor în raport cu administrațiile publice prin optimizarea funcționării acestora prin prisma unor criterii ca: reducerea necesității de deplasare a cetățenilor, scăderea timpilor necesari pentru furnizarea serviciilor către cetățeni, scăderea impactului economic asupra sistemului administrativ public județean, asupra bugetului național și implicit asupra cetățenilor contribuabili.

Avantajele unei platforme de tip cloud:

* Degrevează autoritățile locale de administrarea echipamentelor IT&C;
* Facilitează interoperabilitatea între bazele de date și serviciile electronice oferite cetățenilor;
* Partajează resursele de calcul;
* Asigură eliminarea întreruperilor, blocajelor și congestiilor din aplicațiile UAT;
* Crește gradul de satisfacție al cetățenilor prin accesul de la distanță al serviciilor informatice;
* Asigură scăderea cheltuielilor UAT cu personal specializat și cu serviciile informatice;
* Creșterea securității cibernetice;
* UAT-urile se pot concentra pe implementarea automatizării fluxurilor în aplicațiile informatice.

Având în vedere cele de mai sus, în temeiul prevederilor art. 182 alin. (4) cu trimitere la art. 136 alin. (8) lit. b) și alin. (10) din Ordonanța de urgență nr. 57/2019 privind Codul administrativ, cu modificările și completările ulterioare, **considerăm oportună și legală adoptarea proiectului de hotărâre privind încheierea unui act adiţional la Acordul de parteneriat în vederea pregătirii proiectului ”Cloud Regional Nord-Vest”.**

**Director executiv, Șef Serviciu Managementul Proiectelor,**

**Ștern Felicia Cristina Barta Bianca Melania**

**Vizat juridic,**

**Roatiș Alina–Ligia**

Red. Tehn. R.A.L../Exemplare 5